ᱟᱠᱳᱞᱟ

ᱟᱠᱳᱞᱟ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱢᱩᱢᱵᱟᱭ ᱠᱷᱚᱱ ᱕᱘᱐ ᱠᱤᱞᱚᱢᱤᱴᱚᱨ (᱓᱖᱐ ᱢᱤᱞ) ᱥᱟᱢᱟᱝ ᱨᱮ ᱟᱨ ᱫᱚᱥᱟᱨ ᱨᱟᱡᱽᱜᱟᱲ ᱱᱟᱜᱽᱯᱩᱨ ᱠᱷᱚᱱ ᱒᱕᱐ (᱑᱖᱐ ᱢᱤᱞ) ᱯᱟᱪᱮ ᱨᱮ ᱢᱮᱱᱟᱜᱼᱟ ᱾ ᱟᱠᱳᱞᱟ ᱫᱚ ᱟᱢᱨᱟᱵᱚᱛᱤ ᱠᱷᱚᱸᱰ ᱨᱮ ᱢᱮᱱᱟᱜ ᱟᱠᱳᱞᱟ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱢᱮᱱᱟᱜᱼᱟ, ᱟᱨ ᱟᱠᱳᱞᱟ ᱱᱚᱜᱚᱨ ᱱᱤᱜᱟᱢ ᱦᱚᱛᱮᱛᱮ ᱥᱟᱥᱚᱱᱚᱜ ᱠᱟᱱᱟ ᱾

ᱟᱠᱳᱞᱟ ᱫᱚ ᱢᱚᱨᱱᱟ ᱜᱟᱰᱟ ᱫᱷᱟᱨᱮ ᱨᱮ, ᱯᱟᱪᱮ ᱥᱤᱧᱚᱛ ᱨᱮᱱᱟᱜ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱠᱚᱧᱮ-ᱯᱟᱪᱮ ᱨᱮ ᱢᱮᱱᱟᱜᱼᱟ ᱾ ᱱᱤᱭᱟᱹ ᱢᱤᱫ ᱥᱟᱫᱷᱟᱨᱚᱱ ᱧᱮᱞᱡᱚᱝ ᱴᱷᱟᱶ ᱫᱚ ᱵᱟᱝᱠᱚ ᱢᱟᱱᱟᱣᱟ, ᱢᱮᱱᱠᱷᱟᱱ ᱟᱠᱳᱞᱟ ᱟᱡᱟᱜ ᱱᱟᱜᱟᱢ, ᱠᱟᱞᱪᱟᱨ, ᱨᱟᱡᱽᱟᱹᱨᱤ ᱟᱨ ᱪᱟᱥ ᱤᱫᱤ ᱛᱮ ᱢᱤᱫ ᱞᱟᱹᱠᱛᱤᱭᱟᱱ ᱥᱚᱦᱚᱨ ᱠᱟᱱᱟ ᱾ ᱛᱟᱯᱛᱤ ᱜᱟᱰᱟ ᱜᱷᱟᱹᱴᱤ ᱨᱮ ᱱᱚᱣᱟ ᱢᱤᱫ ᱢᱩᱬ ᱥᱚᱲᱚᱠ ᱟᱨ ᱨᱮᱞ ᱡᱚᱸᱠᱥᱚᱱ ᱦᱚᱸ ᱢᱮᱱᱟᱜᱼᱟ ᱱᱚᱣᱟ ᱫᱚ ᱢᱤᱫ ᱵᱟᱹᱱᱤᱡ ᱵᱮᱯᱟᱨ ᱛᱟᱞᱢᱟ ᱞᱮᱠᱟᱛᱮ ᱠᱟᱹᱢᱤᱭᱟ ᱾

ᱟᱠᱳᱞᱟ ᱫᱚ ᱥᱟᱱᱛ ᱜᱟᱰᱜᱮ ᱵᱟᱵᱟ ᱟᱢᱨᱟᱵᱚᱛᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱚᱲᱟᱣ ᱟᱠᱟᱱ ᱟᱹᱰᱤ ᱜᱟᱱ ᱠᱚᱞᱮᱡᱽ ᱥᱟᱶ ᱢᱤᱫ ᱞᱟᱹᱠᱛᱤᱭᱟᱱ ᱥᱮᱪᱮᱫ ᱛᱟᱞᱢᱟ ᱠᱟᱱᱟ ᱾ ᱥᱚᱦᱚᱨ ᱫᱚ ᱢᱤᱫ ᱵᱟᱡᱟᱨ ᱛᱟᱞᱢᱟ ᱞᱮᱠᱟᱛᱮ ᱩᱛᱱᱟᱹᱣ ᱠᱟᱱᱟ ᱾ ᱟᱠᱳᱞᱟ ᱨᱤᱱ ᱦᱚᱲ ᱦᱚᱛᱮᱛᱮ ᱨᱚᱲᱮᱫ ᱯᱩᱭᱞᱩ ᱯᱟᱹᱨᱥᱤ ᱫᱚ ᱢᱟᱨᱟᱴᱷᱤ ᱠᱟᱱᱟ; ᱛᱟᱨᱟ ᱜᱩᱴ ᱫᱚ ᱩᱨᱫᱩ ᱟᱨ ᱦᱤᱱᱫᱤ ᱦᱚᱸᱠᱚ ᱨᱚᱲᱟ ᱾

ᱱᱟᱜᱟᱢ

ᱦᱚᱲ ᱮᱞ

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱟᱠᱳᱞᱟ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱔᱒᱗,᱑᱔᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱱᱚᱣᱟ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱒᱘ ᱜᱟᱺᱴ ᱠᱤᱞᱚᱢᱤᱴᱚᱨ (᱔᱙ ᱜᱟᱺᱴ ᱢᱤᱞ) ᱛᱟᱦᱮᱸ ᱠᱟᱱᱟ ᱾ ᱚᱜᱚᱥᱴ ᱒᱐᱑᱖ ᱥᱟᱞ ᱨᱮ ᱥᱚᱦᱚᱨ ᱨᱮᱱᱟᱜ ᱱᱚᱜᱚᱨᱯᱟᱞᱤᱠᱟ ᱥᱤᱢᱟᱹ ᱵᱟᱲᱦᱟᱣ ᱠᱟᱛᱮ ᱛᱟᱭᱚᱢ ᱫᱚ, ᱱᱩᱠᱩ ᱦᱚᱲ ᱮᱞ ᱫᱚ ᱕᱓᱗,᱑᱓᱗ ᱦᱚᱲ ᱠᱚ ᱦᱩᱭ ᱮᱱᱟ ᱾

ᱚᱛᱱᱚᱜ
ᱟᱠᱳᱞᱟ ᱫᱚ ᱞᱟᱴᱤᱴᱭᱩᱰ ᱒᱐.᱗°ᱠᱚᱧᱮ ᱟᱨ ᱞᱚᱝᱜᱤᱴᱭᱩᱰ ᱗᱗.᱐᱗°ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱙᱒᱕ ᱯᱷᱤᱴ (᱒᱘᱗ ᱢᱤᱴᱚᱨ) ᱠᱷᱚᱱ ᱑᱐᱓᱖ ᱯᱷᱤᱴ (᱓᱑᱖ ᱢᱤᱴᱚᱨ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾

ᱥᱟᱥᱚᱱ

 ᱱᱚᱜᱽᱨᱤᱠ ᱥᱚᱨᱠᱟᱨ 
ᱟᱠᱳᱞᱟ ᱫᱚ ᱘᱐ ᱵᱟᱪᱷᱱᱟᱣ ᱣᱟᱨᱰ ᱟᱨ ᱯᱩᱱ ᱴᱚᱴᱷᱟ ᱨᱮ ᱦᱟᱹᱴᱤᱧ ᱟᱠᱟᱱᱟ ᱱᱚᱣᱟ ᱝᱚ ᱑᱒᱔ ᱜᱟᱺᱴ ᱠᱤᱞᱚᱢᱤᱴᱚᱨ (᱔᱘ ᱜᱟᱺᱴ ᱢᱤᱞ) ᱴᱚᱴᱷᱟ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱟᱠᱳᱞᱟ ᱱᱚᱜᱚᱨ ᱱᱤᱜᱟᱢ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑ ᱚᱠᱴᱚᱵᱚᱨ ᱒᱐᱐᱑ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾

ᱥᱟᱜᱟᱲᱚᱢ

ᱩᱰᱟᱹᱱ ᱰᱟᱦᱟᱨ
ᱟᱠᱳᱞᱟ ᱩᱰᱟᱹᱱ ᱰᱟᱹᱦᱤ ᱫᱚ (ᱥᱤᱭᱳᱱᱤ ᱩᱰᱟᱹᱱ ᱰᱟᱹᱦᱤ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ) (IATA: AKD, ICAO: VAAK) ᱟᱠᱳᱞᱟ ᱨᱮᱱᱟᱜ ᱰᱚᱢᱮᱥᱴᱤᱠ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱟᱨ ᱫᱚᱨᱭᱟ ᱟᱴᱮᱫ ᱠᱷᱚᱱ ᱫᱚ ᱓᱐᱔ ᱢᱤᱴᱚᱨ (᱙᱙᱙ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱑᱙᱔᱐ ᱥᱟᱞ ᱨᱮ ᱵᱨᱤᱴᱤᱥ ᱟᱹᱢᱟᱹᱞᱤ ᱦᱚᱛᱮᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱮ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ, ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱖ ᱞᱮᱠᱟᱛᱮ ᱥᱚᱦᱚᱨ ᱠᱷᱚᱱ ᱗ ᱠᱤᱞᱚᱢᱤᱴᱚᱨ (᱔.᱓ ᱢᱤᱞ) ᱥᱟᱺᱜᱤᱧᱟ ᱾ ᱥᱩᱨ ᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱱᱟᱜᱽᱯᱩᱨ (᱒᱓᱐ ᱠᱤᱞᱚᱢᱤᱴᱚᱨ (᱑᱔᱐ ᱢᱤᱞ)) ᱟᱨ ᱱᱟᱱᱫᱮᱲ ᱫᱚ (᱒᱐᱗ ᱠᱤᱞᱚᱢᱤᱴᱚᱨ (᱑᱒᱘ ᱢᱤᱞ)) ᱨᱮ ᱢᱮᱱᱟᱜᱼᱟ ᱾

ᱥᱚᱲᱚᱠ
220px|right|thumb|ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱮᱞ ᱖ ᱫᱚ ᱟᱠᱳᱞᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱟᱠᱳᱞᱟ ᱥᱚᱦᱚᱨ ᱫᱚ ᱥᱚᱲᱚᱠ ᱰᱟᱦᱟᱨ ᱛᱮ ᱢᱩᱬ ᱥᱚᱦᱚᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱖ ᱫᱚ ᱟᱠᱳᱞᱟ ᱠᱷᱚᱱ ᱦᱚᱡᱤᱨᱟ (ᱥᱩᱨᱚᱛ) ᱞᱮᱠᱟᱛᱮ ᱠᱚᱞᱠᱟᱛᱟ ᱫᱷᱟᱹᱨᱤᱡ ᱥᱮᱱᱚᱜᱼᱟ, ᱟᱨ ᱮᱥᱤᱭᱟ ᱨᱟᱡᱽᱰᱟᱦᱟᱨ ᱔᱖ ᱭᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱖᱑ ᱫᱚ ᱟᱠᱳᱞᱟ ᱨᱮ ᱮᱦᱚᱵᱚᱜᱼᱟ ᱟᱨ ᱱᱟᱱᱫᱮᱲ ᱫᱚ ᱥᱚᱝᱜᱟᱨᱮᱰᱰᱤ (ᱛᱮᱞᱮᱝᱜᱟᱱᱟ) ᱥᱟᱞᱟᱜ ᱡᱚᱲᱟᱣ ᱟᱠᱟᱱᱟ ᱾

ᱯᱚᱱᱚᱛ ᱨᱟᱡᱽᱰᱟᱦᱟᱨ ᱮᱞ ᱖᱘ ᱟᱨ ᱖᱙ ᱦᱚᱸ ᱱᱚᱜᱚᱨᱯᱟᱞᱤᱠᱟ ᱥᱤᱢᱟᱹ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱮᱴᱟᱜ ᱨᱟᱡᱽᱰᱟᱦᱟᱨ ᱨᱮ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱒᱐᱔, ᱯᱚᱱᱚᱛ ᱨᱟᱡᱽᱰᱟᱦᱟᱨ ᱒᱐᱐: ᱟᱠᱳᱞᱟᱼᱟᱢᱨᱟᱣᱟᱛᱤ ᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑᱙᱗ ᱥᱮᱞᱮᱫ ᱟᱠᱟᱱᱟ ᱾ ᱟᱠᱚᱞᱟ ᱨᱮ ᱜᱟᱹᱰᱤ ᱨᱮᱜᱤᱥᱴᱨᱮᱥᱚᱱ ᱠᱳᱰ MH-30 ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


 Bharat Krushak Samaj


ᱛᱷᱚᱠ:ᱟᱠᱳᱞᱟ ᱦᱚᱱᱚᱛ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮ ᱛᱟᱞᱩᱠ ᱠᱚ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱚᱦᱚᱨ ᱠᱚ